Laekvere valla lipp

Laekvere valla lipp on Lääne-Viru maakonnas asunud endise Eesti haldusüksuse Laekvere valla lipp.

Lipp kinnitati 23. novembril 1995.

 Lipu kirjeldus 

Valla lipuks on ruudukujuline okaspuuoksalõikeliselt püstisuunas poolitatud kangas. Lipu vardapoolne osa on kollane, lehviv pool roheline. 
Kandelipu suurus on 105x105 cm.

Põhjendus
Lipukujundus märgib Laekvere vallale iseloomulikku metsarikkust ning jahimajandust ja viitab ka tuntud Laekvere männile.

 Lipu kasutamise kord 
Valla lipp heisatakse:
Alaliselt valla administratiivhoonel või selle peasissekäigu ees lipumastis.
Ajutiselt valla asutuste hoonetel või nende peasissekäigu ees lipumastis pidupäevadel ja üritustel.
Avalikel üritustel muudes kohtades. 
Vallalipu heiskamisel koos Eesti riigilipu, mõne teise riigi või omavalitsusüksuse, maakonna või muu lipuga asub vallalipp lippude poolt vaadatuna vasakul.
Vallalipu heiskamise võib teha kohustuslikuks valitsuse korraldusega vallale kuuluvatel hoonetel, rajatistel ja maa-aladel. Teistele omanikele on sellised otsused või korraldused soovitusliku iseloomuga. 

 Vaata ka 
Laekvere valla vapp
Lääne-Viru maakond

 Välislingid 

 Laekvere valla sümboolika valla kodulehel
 Laekvere valla sümboolika Riigikantselei kodulehel

Kategooria:Lääne-Viru maakonna lipud
Kategooria:Laekvere vald
Kategooria:Eesti endiste valdade lipud